Urbalab Gandia ofereix un nou programa per a persones emprenedores
18 gener 2022

## Urbalab Gandia ofereix un nou programa per a persones emprenedores18 gener 2022Última actualització: 18 gener 2022

![](../gestion/img/aa0d3db262fab5b76d11f24451a59ac0f0a6641b33d129908e1ed0165aa018b8.jpg)  
  

La regidora de Polítiques Econòmiques, Comerç, Indústria i Innovació, **Vicenta Ferrer**, ha presentat el nou programa d’Urbalab ‘**Gandia Emprén’**.

Es tracta d’un programa gratuït per a capacitar a les persones emprenedores a adquirir les competències i coneixements que cal tindre per a posar en marxa un projecte emprenedor.

L’objectiu del programa _és “fomentar la creativitat, la cultura innovadora i el desenvolupament dels trets propis d’un perfil emprenedor, així com impulsar al nostre territori l'emprenedoria innovadora i la creació d'empreses sostenibles i amb valor afegit_”, ha explicat Ferrer.

El contingut de la formació versarà sobre els models de negoci (proposta de valor, validació d’hipòtesi, producte mínim viable), màrqueting d’èxit (imatge corporativa, xarxes socials, SEO, mètriques i anàlisi de dades), pla econòmic financer (principals estats comptables i ràtios, rendibilitat, instruments financers) i comunicació del projecte (estructura i tipus de missatge empresarial). L’última sessió consistirà en la presentació de cadascun dels projectes. 

Ferrer ha assenyalat que el programa “_va dirigit, tant a persones amb una idea de negoci o iniciant un projecte empresarial, com a empreses innovadores de recent creació_”.

La duració és de 30 hores, distribuïdes en sessions de 4 hores tres dies a la setmana i serà del 14 de febrer fins al 3 de març.

Les inscripcions estan obertes fins al 28 de gener i es poden fer a través de la web [https://www.urbalabgandia.com/gandiaempren/](https://www.urbalabgandia.com/gandiaempren/) 

Les places són limitades. Per tant, si eres una persona emprenedora i vols entrenar-te per a portar endavant el teu projecte reserva ja la teua plaça.

[Twittear](https://twitter.com/share)